[{"text_idx": "#000000", "text": "Ar un adeg roedd yna dair tre sba Fictoraidd yng nghanolbarth Cymru \u2013 roedd \u2018Llanwrtyd Wells\u2019 yn un ohonyn nhw a deuai miloedd o ymwelwyr yma ar y tren am eu gwyliau haf ac i \u2018gymryd y dyfroedd\u2019."}, {"text_idx": "#000001", "text": "Wrth grwydro o amgylch y dref fe fyddwch yn ymwybodol o\u2019r tai tal a adeiladwyd yn ystod rhan olaf yr 1800au er mwyn lletya nifer mawr yr ymwelwyr."}, {"text_idx": "#000002", "text": "Ar un adeg roedd gan Lanwrtyd 35 o siopau, dau gwrs golff, lawnt chwarae bowlio, cyrtiau tenis, pwll nofio a hyd yn oed rhedfa awyrennau \u2013 sydd bellach yn anodd ei gredu."}, {"text_idx": "#000003", "text": "Beth am ymweld a\u0302\u2019r Ganolfan Dreftadaeth a Chelfyddydau er mwyn darganfod mwy am hanes y dre a gwrando ar atgofion rhai o\u2019r trigolion."}, {"text_idx": "#000004", "text": "Mae llawer wedi mynegi eu cariad wrth so\u0302n am yr amser a dreuliwyd yn Llanwrtyd."}, {"text_idx": "#000005", "text": "Cyflwynodd cyn-ddisgyblion a ddaeth yma fel faciwis o Tsiecoslofacia ac a dderbyniodd eu haddysg yma yn ystod yr Ail Ryfel Byd y ddolen aur gyntaf i gadwyn y Maer yn rhodd i Gyngor y Dref."}, {"text_idx": "#000006", "text": "Cyflwynodd cerflunydd o Gaerwrangon, a gymerodd ran yn rheolaidd mewn digwyddiadau beicio, gerflun mawr efydd o\u2019r barcud coch, sy\u2019n dominyddu canol y dref."}, {"text_idx": "#000007", "text": "Mae Llanwrtyd wedi ei bendithio gan gymuned weithgar lle mae pob dim yn bosib a\u2019r trigolion yn trefnu gweithgareddau bywiog fel \u2018Cystadlaethau Snorclo\u2019r Gors\u2019, y ras \u2018Dyn yn erbyn Ceffyl\u2019a digwyddiadau eraill sydd wedi gwneud y dref yn enwog."}, {"text_idx": "#000008", "text": "Wedi\u2019i hamgylchynu gan ardaloedd o harddwch eithriadol mae\u2019r dref yn darparu\u2019r sylfaen delfrydol ar gyfer cerdded a beicio anturus."}, {"text_idx": "#000010", "text": "Yn 1998 cyflwynwyd cerflun mawr efydd o\u2019r barcud coch, sy\u2019n dominyddu canol y dref, gan gerflunydd o Gaerwrangon, fel arwydd o\u2019i gariad tuag at y dre \u2013 un a fu\u2019n cymryd rhan yn rheolaidd yn nigwyddiadau beicio Llanwrtyd."}]